text: Ulve? Ja tak!
  17 april 2013 kl. 14.35
  Ulvevenner samler nu underskrifter ind til fordel for ulve i den danske natur.
  Hjemmesiden www.ulvefrit.dk vil ikke have ulve i Danmark.
  Men det vil en nyoprettet side: www.ulvensvenner.dk
  - Det er let at hoppe med på nej-vognen. Modstanderne har fyldt meget i debatten, men vi er altså også nogle helt almindelige mennesker, der synes, at vi skal prøve at rumme ulven i den danske natur, siger manden bag hjemmesiden, Jesper Normann-Riis til tvmidtvest.dk.
  - Vi er klar over, at det ikke nødvendigvis er lige problemfrit. Ulve må ikke være til fare for mennesker, og det skal være muligt at nedlægge enkelte individer, hvis der opstår farlige situationer for mennesker. Landmænd skal have økonomisk kompensation, såfremt de mister husdyr til ulve, ligesom der skal offentlig støtte til at hente erfaringer om ulve, for eksempel fra tyske landmænd, siger Jesper Normann-Riis.
  